钦定古今图书集成/明伦汇编/氏族典/第105卷 > 《廖用贤尚友录》 > 裴忌
## 钦定古今图书集成/明伦汇编/氏族典/第105卷 > 《廖用贤尚友录》 > 裴忌

按《陈书裴忌传》，“忌字无畏，河东闻喜人也。少聪敏，有
识量，颇涉史传。解褐梁豫章王法曹参军。侯景之乱，
随高祖征讨，累功为宁远将军，表授吴郡太守。高祖
受禅，征为左卫将军。天嘉初，出为持节南康内史。时
义安太守张绍宾据郡反，世祖以忌为持节都督岭
北诸军事，率众讨平之。还除散骑常侍、司徒左长史。
五年，授云麾将军、卫尉卿，封东兴县侯。高祖即位，授
东阳太守，改封乐安县侯。四年，入为太府卿。五年，转
都官尚书。吴明彻督众军北伐，诏忌以本官监明彻
军。淮南平，授军师将军、豫州刺史，改授使持节、都督、
谯州刺史。未及之官，会明彻受诏进讨彭、汴，以忌为
都督，与明彻俱进。军败，陷于周，授上”开府。隋开皇十
四年，卒于长安，时年七十三。